**Notă informativă**

**la proiectul Hotărârii de Guvern**

**cu privire la transmiterea unor imobile**

 Proiectul hotărârii de Guvern cu privire la transmiterea unor imobile a fost elaborat în temeiul art. 2 lit. c) şi art. 8 alin. (2) din Legea nr. 523-XIV din 16 iulie 1999 cu privire la proprietatea publică a unităţilor administrativ-teritoriale și art. 6 alin. (1) lit. a)din Legea nr. 121-XVI din 4 mai 2007 privind administrarea şi deetatizarea proprietăţii publice.

Bunurile imobile amplasate în or. Basarabeasca, vizate în proiect (bloc de producere, str. Trudovaia, 62, nr. cadastral 1201307330.01, clădirea casei de locuit, str. Sportivnaia, 26, nr. cadastral 1201307030.01, construcțiile accesorii, str. Sportivnaia, 26, nr.cadastral 1201307030.02, terenul aferent construcțiilor, str. Sportivnaia, 26, nr.cadastral 1201307030) au aparținut S.A. ”Mezon” și în temeiul Hotărârii Guvernului nr.794 din 8 iulie 2004 privind transmiterea patrimoniului S.A. ”Mezon” în proces de insolvabilitate, amplasat în or. Basarabeasca au fost transmise din gestiunea economică a Direcției generale pentru administrarea clădirilor Guvernului în gestiunea economică a Consiliului raional Basarabeasca.

Actualmente, conform informației din Banca Centrală de Date a Î.S. ”Cadastru”, blocul de producere menționat se află în gestiunea economică a Î.M. ”Sonbasservice”, iar casa de locuit – în gestiunea Consiliului raional Basarabeasca.

Conform legislației în vigoare, transmiterea patrimoniului din proprietatea publică a statului în proprietatea publică a unității administrativ-teritoriale se efectuează prin hotărâre de Guvern, cu acordul consiliului local respectiv.

 Ținând cont de acordul Consiliului raional Basarabeasca, exprimat prin Decizia 04/03 din 19 iulie 2017 de a prelua bunurile imobile enumerate din proprietatea publică a statului în proprietatea publică a raionului Basarabeasca, Ministerul Economiei a elaborat proiectul hotărârii de Guvern cu privire la transmiterea unor imobile și îl prezintă spre examinare și aprobare.

 Implementarea proiectului nu implică cheltuieli financiare din contul mijloacelor bugetare.

 Prezentul proiect de hotărâre este supus dezbaterilor publice, fiind plasat pe pagina web a ministerului www.mec.gov.md, la compartimentul ”Transparenţa în procesul decizional”.

**Ministrul economiei**

**și infrastructurii Octavian CALMÎC**